زوور ها له‌ باوه‌ڕ من و
زه‌نجیر له‌ وه‌رقه‌و هه‌رکه‌سێگ
گیان داێه‌ وه‌ سڵاێ من و
عمرێ خڵات ته‌رکه‌شم!
نزم و نه‌زووک و ترش و ته‌نگ
سخته‌ێ زنه‌ی؛
زینێ مه‌نێ،
نه‌مرده‌نی،
پا وه‌ دره‌نگ
چام و زقم دێرێ وڵات
خۊن مردێیه‌ و مرده‌ خه‌نێ
لاپرتنگ بوين و ژیان له‌ گیان ژه‌نێ!
له‌ێره‌ هه‌وا ترش و ته‌نگه‌
له‌ێره‌ خودا خوداێ جه‌نگه‌
له‌ێره‌ ...
ئێره‌ فه‌زاێ هه‌زلوولی ...
نه‌، هه‌زه‌و لێوێ،
... هه‌زه‌و لێوی تمام ژنه‌یل دنیاێ زه‌ێن منه‌
ئێره‌ فه‌زاێ هه‌زه‌و لێوه‌ی باوه‌ڕ منه‌
ئێره‌ سێداره‌ خانه‌ێگه‌
هه‌ره‌س ته‌نگه،‌
ترشه‌و خه‌فه‌
له‌ کیش و مات زاێفه‌
